***B A L T I K***

**Vilnius – Riga – Klaipeda – NP Neringa – Kurska laguna - Kaliningrad - Kaunas**

783-2020

|  |  |
| --- | --- |
| **27.09.****nedjelja** | Okupljanje grupe u Sukoišanskoj ulici u 3,30 sata. Ukrcaj u autobus, upoznavanje sa voditeljem putovanja i polazak prema zadarskoj zračnoj luci. Po dolasku podjela putne dokumantacije i prijava na let za Kaunas u 7,30 sati. Dolazak u zračnu luku u Kaunasu u 10,45 sati po lokalnom vremenu. Preuzimanje prtljage i ukrcaj u autobus. Vožnja prema jezerskoj regiji *Trakai* do obližnjeg srednjovjekovnog istoimenog zamka sagrađenog na poluotočiću koji razdvaja dva najveća jezera u tom kraju, Galve i Luka. Po želji grupe obilazak dvorca. Mogućnost organizarnog ručka u lokalnom restoranu. Ukrcaj u autobus i polazak za ***Vilnius***. Prijava i smještaj u hotel. Noćenje. |
| **28.09.****ponedjeljak** | Doručak. Odlazak u razgled ***Vilniusa*** autobusom i pješice u pratnji lokalnog vodiča. Polumilijunski Vilnius je grad koji je preko 700 godina duge povijesti pripadao Litvi, Poljskoj, Rusiji... Panoramska vožnja duž rijeke Neris do Vilniuskog zamka i Gediminasovog tornja iz 14.st., palača velikih kneževa Litve, rimo-katolička katedrala sv. Stanislava i Vladislava, predsjednička palača, pravoslavna saborna crkva Theotokos, crkva sv. Ane koja je primjer kasnogotičke arhitekture.... Šetnja starom gradskom jezgrom i živopisnom umjetničkom kolonijom koja se nastanila uz rijeku u nekadašnjem židovskom dijelu grada. Slobodno vrijeme za osobne programe. Povratak u hotel. Noćenje. |
| **29.09.****utorak** | Doručak. Odjava iz hotela, ukrcaj u autobus i polazak prema prema *Brdu križeva* hodočasničkom mjestu spontano nastalom nakon neuspjelog ustanka protiv ruske vlasti u 19. st. Za narod Litve brdo je mjesto hodačašća i otpora komunističkom režimu. Danas ga posjećuju brojni vjernici i turisti iz cijelog svijeta te se nalazi na UNESCO-vom popisu nematerijalne svjetske baštine u Europi. Nastavak vožnje autobusom do ***Rige***. Po dolasku prijava u hotel i smještaj. Noćenje. |
| **30.09.****srijeda** | Doručak. Odjava iz hotela. Odlazak pješice u razgled glavnog grada Latvije ***Rige***: Opera, Spomenik slobodi, Rusko kazalište, zaustavljanje u Art Nouveau četvrti i razgled bogato dekoriranih pročelja s konca 19.st., Tri brata - tri srednjovjekovne autentične zgrade postavljene jedna do druge, kuća Crnoglavihkoja je pripadala istoimenom trgovačkom cehu**,** gotička bazilika Sv. Petra, Gradska vijećnica, Trošna iela - jedna od sačuvanih tipičnih srednjovjekovnih uličica s restoranima, Riški dvorac **–** danassjedište predsjednika republike. Slobodno vrijeme do polaska za *Jurmalu*, obližnjeg kupališno - rekreativnog središta gdje se nalaze plaže i prateći turistički sadržaji. Kraće slobodno vrijeme. Ukrcaj u autobus i polazak za ***Klaipedu***, veliku luku na obali Baltika. Po dolasku prijava i smještaj u hotel. Noćenje. |
| **01.10.****četvrtak** | Doručak. Odjava iz hotela. Odlazak trajektom do ***NP Neringa i Kurske lagune***, uske prevlake koja spaja ruski Kaliningrad s litvanskom Klaipedom. U pratnji lokalnog vodiča razgled najljepšeg dijela baltičke obale kojom dominiraju najviše pješčane dine u Europi visoke i do 70 m. Nakon razgleda ukrcaj u autobus i polazak prema ruskoj eksklavi ***Kalinjingradu.*** Po dolasku prijava i smještaj u hotel. Po želji grupe večernja šetnja gradom u pratnji voditelja putovanja. Noćenje. |
| **02.10.****petak** | Doručak. U pratnji lokalnog vodiča odlazak u razgled ***Kalinjingrada –*** *Könisberga*, nekadašnjeg glavnog grada njemačke pokrajine Istočne Pruske: Rosengartenska vrata, bivša pruska kraljevska rezidencija - Muzej jantara, stare gradske zidine, Kraljevska vrata, Moskovski prospekt, ... U sredini rijeke Pregel nalazi se otok Kant na kojem se nalazi stara luteranska prvostolnica pod čijim svodovima počiva veliki filozof i matematičar Imanuel Kant. Obilazak otoka i šetnja preko mosta do stare ribarske četvrti sa obnovljenim zdanjima iz njemačkog perioda. Slobodno vrijeme za osobne programe. Povratak u hotel. Noćenje. |
| **03.10.****subota** | Doručak. Odjava iz hotela. Ukrcaj u autobus i polazak za ***Kaunas,*** međuratnoj privremenoj prijestolnici Litve. Panoramska vožnja uz obalu rijeke Njemena, prospektom Mindaugasa pored čuvene Žalgiris Arene, Komandantsko zdanje, bazilika-katedrala sv. Petra i Pavla, ostataci gradske utvrde - Kaunas pilsa, ... Pješački razgled gradske jezgre: sinagoga, džamija, Državni glazbeni teatar u čijem je dvorištu memorial Romasa Kalante koji se 1972. godine spalio pred teatrom u znak prosvjeda protiv sovjetske vlasti, Gradska vijećnica, Veliki ratni muzej Vytautas, ... Slobodno vrijeme za osobne programe. Prijava i smještaj u hotel. Noćenje. |
| **04.10.****nedjelja** | Doručak. Odjava iz hotela. Transfer do zračne luke i prijava na let za Zadar u 11,10 sati. Dolazak u zadarsku zračnu luku u 12,25 sati. Transfer autobusom do Splita. |

**CIJENA ARANŽMANA:**

|  |  |
| --- | --- |
| Uplata kod prijave: 1.800,00 kunaPromjenjiva stavka-ovisna o cijeni zrakoplovne karteNadoplata za 1/1 sobu: 1.900,00 kuna | 20 – 24 putnika – **6.890,00 kuna**15 – 19 putnika – **7.490,00 kuna**10 – 14 putnika – **8.090,00 kuna** |

**Program uključuje**: transfer autobusom na relaciji Split – Zadar – Split, prijevoz zrakoplovom u ekonomskoj klasi na relaciji Zadar – Kaunas – Zadar, zrakoplovne pristojbe, ručnu prtljaga do 10 kg i predanu prtljagu do 20 kg, smještaj u hotelima 3\*/4\* prema programu na bazi noćenja sa doručkom, prijevoz turističkim autobusom prema programu, troškove parkinga i auto cesta, razglede prema programu, lokalne vodiče u Vilniusu i Kaliningradu, plovidbu brodom do Np Neringa sa uključenom ekološkom taksom, ulaznicom i vodstvom, voditelja putovanja, jamčevinu za turistički paket aranžman, osiguranje od posljedica nesretnog slučaja, putno zdravstveno osiguranje GENERALI, zakonom propisan PDV, organizaciju putovanja.

**Program ne uključuje**: doplatu za večere u hotelima - 90 €, ulaznicu za dvorac Trakai – 10 € (prijave u agenciji, plaćanje na licu mjesta) ulaznice za muzeje i kulturno - povijesne spomenike koje nisu navedeni programom, troškove osobne prirode, karte za javni gradski prijevoz, napojnice za lokalne vodiče i vozača

**Preporuka**: uplata police osiguranja od rizika otkaza putovanja: 190,00 kuna (plativo isključivo kod prve uplate)

**ZA OVO PUTOVANJE JE OBVEZNA E-VIZA I VAŽEĆA PUTOVNICA - valjanost putovnice min**. **6 mjeseci od izlaska iz Rusije**

-------------------------------------------------------------------------------------------------------------------------------------------------------------------------------------------------------

**PUTOKAZI** putovanja d.o.o. turistička agencija, *Mažuranićevo šet. 14, 21 000 Split, R.V: 9.00 – 17.00 sati,*

*KONTAKTI: tel: 021/455-038, mob: 099/26 424 26, e-mail:* *ratka@putokazi-split.com**;* [*www.putokazi-split.com*](http://www.putokazi-split.com) *FB: @putokazi*

*PODACI ZA UPLATU: IBAN žiro računa: HR5324070001100477194, poziv na broj00-oznaka putovanja*

*ID COD: HR-AB-21060271971*